พ่อค้าโต้ขาย ทุเรียนเน่า ชี้เป็นเนื้อเต่าเผา กินได้ ยินดีรับเปลี่ยน
พ่อค้าทุเรียนเชียงใหม่ โต้สาวอ้างซื้อทุเรียน 2 ลูก ราคา1270 บาทแล้วกินไม่ได้ ยันเป็นเนื้อเต่าเผา สามารถกินได้ ยินดีเปลี่ยนใหม่หากยกมาทั้งลูกจากกรณีผู้ใช้เฟซบุ๊กรายหนึ่งโพสต์ภาพทุเรียนจากร้านแห่งหนึ่งใน จ.เชียงใหม่ อ้างว่า กินทุเรียนมาเป็นสิบๆ ปี ไม่เคยเจอทุเรียนแบบนี้แล้วเจ้าของร้านไม่รับผิดชอบอีก ซื้อมา 2 ลูก ราคา 1270 ส่วนอีกลูก เละ กินไม่ได้เลย ไปขอเปลี่ยนเจ้าของร้านบอกมันเป็นแบบนี้ทุกลูก เป็นเต่าเผา และไม่รับผิดชอบอะไรเลย เงินก็เสียดาย โมโหก็โมโห ซึ่งต่อมามีคนแชร์ออกไปเป็นจำนวนมากนั้นล่าสุด วันที่ 22 เมษายน 2563 ผู้สื่อข่าวได้เดินทางไปที่ร้านขายทุเรียนดังกล่าว พบกับเจ้าของร้านเป็นสองสามีภรรยา จากการสอบถาม นายนพรัตน์ เจ้าของร้าน อ้างว่า เหตุการณ์ดังกล่าวนั้นเกิดขึ้นจริงโดยลูกค้าคนดังกล่าวนั้นได้มาซื้อทุเรียนที่ร้านของตนไป แต่ขอยืนยันว่าทุเรียนที่ซื้อไปนั้นไม่ใช่ทุเรียนเน่า แต่มันเป็นเต่าเผา เนื้อยังดี อีกทั้งยังกินอร่อยสำหรับลูกค้าคนดังกล่าว หากจะเปลี่ยน ทางร้านก็ยินดี แต่ทุเรียนต้องมาในสถาพที่เป็นลูกครบถ้วนสมบูรณ์ แต่ลูกค้าคนดังกล่าวเอามาแต่เนื้อทุเรียนที่เป็นเต่าเผา ไม่ได้ยกมาทั้งลูก ทางร้านจึงไม่รับเปลี่ยน หากนำมาทั้งลูกก็คงไม่มีปัญหา เพราะทุเรียนที่ลูกค้านำมาเปลี่ยนนั้นทางร้านก็สามารถนำมาแปรรูปขายได้.
พ่อค้าทุเรียนเชียงใหม่ โต้สาวอ้างซื้อทุเรียน 2 ลูก ราคา 1270 บาทแล้วกินไม่ได้ ยันเป็นเนื้อเต่าเผา สามารถกินได้ ยินดีเปลี่ยนใหม่หากยกมาทั้งลูก 
ทุเรียน,ทุเรียนเตาเผา,เชียงใหม่,ขายทุเรียน,ข่าวเชียงใหม่,ข่าวโซเชียล,ข่าวทั่วไป